Huoneisto oli todella isompi kuin olin arvellut; 2 makuuhuonetta , iso olohuone ja keittiö sekä kylpyhuone. Lisäksi pohjakerroksen asunnossa oli 5 erilaista sisäänkäyntiä ,joissa osassa oleskelutilat. Kaikki oli uutta ja siistiä, pidin myös ekologisesta tiskiaineesta ja oliivituotteista kylpyhuoneessa. Ilmastointi toimi loistavasti . Uima-allas oli pieni mutta toimiva, ihanan raikasta vettä. Asunnon lähellä oli ainoastaan yksi kauppa, josta kyllä sai kaiken tarpeellisen. Jopa grillattavaa puutarhan kaasugrilliin. Miellyttävä hiekkapohjainen uimaranta oli kävelyetäisyyden päässä ( tosin vilkkaan ja kapean tien varressa ). Saman tien varrella oli ainoastaan yksi ravintola.
Tulimme Haniasta bussilla ja taksilla, mutta ehkä vuokra-auto olisi ollut hyvä olla käytössä. Tosin pääsimme bussilla (pitkän matkan bussit kulkevat noin 8 kertaa päivässä ) myös tunnetulle ja aivan ihanalle Stavrosbeachille. Lentokentälle menimme taksilla, 25 euroa. Paikka oli tosi hyvä 2 1/2 päivän rentoutumiselle. Pidempään oleskeluun vuokra-auto olisi ollut tarpeen.